જ્યારે મારુ સાહિત્ય સર્જન હજુ બંધ નહોતુ થયુ ત્યારની એટલેકે ૨૦૦૪ ની વાત છે. મને કર્મનો સિધ્ધાંત અને પૂનર્જન્મ વિશે જાણવાની ઈચ્છા થઈ અને તેમાથી સર્જાઇ એક વાર્તા. મુળે તે અંગ્રેજીમા લખાઇ. ત્યારબાદ ૨૦૦૮ માં રીડગુજરાતી વાર્તા-સ્પર્ધામાં ભાગ લેવા માટે મેં આ વાર્તાનો ભાવાનુવાદ કર્યો. વાર્તા-સ્પર્ધામાં મને ૩૦૦ માથી ૧૩૫ માર્ક્સ મળ્યા. એમાના એક નિર્ણાયકને એ વાર્તા ઘણી ગમી અને તેમણે ૫૫ માર્ક્સ આપ્યા. ખૈર, ઘણા સમયથી તેને બ્લોગ પર મુકવાની ઇચ્છા હતી. પરંતુ વાર્તાની લંબાઇ જાંણી અટકી જતો હતો. પછી થયુ, ૩-૪ ભાગમાં જ મુકીશ. તો, અંતે એ રુડો અવસર આવી પહોચ્યો. હવે હુ અટકુ. મારી વાત મારી વાર્તા કહેશે.